OzLabs/hebrew-wiki-articles huggingface dataset:
דוב גובי

דוב גובי (שם מדעי: Ursus arctos gobiensis, הידוע במונגולית mazaalai / Мазаалай) נקרא גם הדוב החום של גובי הוא תת-מין של הדוב החום שנמצא במדבר גובי של מונגוליה. הוא מופיע בסכנת הכחדה חמורה על ידי הספר האדום המונגולי של מינים בסכנת הכחדה ועל ידי האגודה הזואולוגית של לונדון באמצעות תקני IUCN. בשנת 2009 האוכלוסייה כללה רק 20 פריטים בוגרים והופרדו על ידי מרחק גדול מאוכלוסיות דוב חום אחרות כדי להשיג בידוד רבייה. 

"לפרק את המחנה בערך ב־9:30 בבוקר וללכת לכיוון הרי אטיס, אנחנו חוצים מישור פתוח גדול ואז נכנסים לעמק תלול, קודר ומפוצל, ממש לפני שנכנסנו לעמק גילינו את טביעות רגליו של הדוב הגובי הנדיר."

משוער שרק שלושים ושניים דובי גובי חיים בעולם והם נמצאים בסכנת הכחדה חמורה. בנוסף לכך שורר ויכוח מתמשך בין מדענים על אם הם מין אמיתי או תת-מין.

==תפוצה==
בעבר הרחוק היה קיים בהרי אלטאי, מישור סיביר הדרומית, צפון מערב סין וקזחטן כך שתפוצתו גבלה עם הדוב סיבירי מזרחי מצפון דוב יקוצ׳קי ממזרח ודוב חום אירואסייתי מהמערב. במאה ה-6 לספירה עקב שינוי אקלים צומצמה תפוצתו למדבר גובי ומישור סיביר הדרומי. עקב ציד צומצמה תפוצתו במאה ה-19 אך ורק למדבר גובי, ובמאה ה-20 לרכסי אלטאי בלבד.

== תיאור ==
דובי גובי אוכלים בעיקר שורשים, גרגירים, צמחים אחרים ולפעמים מכרסמים. בנוסף לא היו ראיות כי הדובים הגובים אכלו יונקים גדולים. הדוב הגובי קטן בהשוואה לתת-מינים אחרים של הדוב החום, זכרים בוגרים שוקלים כ 96–138 ק"ג, והנקבות כ 51–78 ק"ג. 

הדוב הגובי מסווג לפעמים כאותו תת-מין כמו הדוב הכחול הטיבטי, זה מבוסס על הדמיון המורפולוגי, והאמונה כי דוב גובי מייצג אוכלוסיית שרידים של הדוב הכחול הטיבטי. עם זאת, דוב גובי מסווג לעיתים כתת-מין משל עצמו, ודומה מאוד לדובים חומים אסיאתיים אחרים.

==קישורים חיצוניים==

קטגוריה:דוביים
קטגוריה:מונגוליה: יונקים
קטגוריה:מדבר גובי: בעלי חיים
קטגוריה:בעלי חיים שתוארו ב-1992
The Velvet Rope

The Velvet Rope הוא אלבום האולפן השישי של הזמרת האמריקאית ג'נט ג'קסון. האלבום יצא לאור ב-7 באוקטובר 1997 דרך חברת התקליטים וירג'ין רקורדס אמריקה.
== מכירות ==
האלבום מוקם בחמישייה הראשונה במצעדי אלבומים רבים ברחבי העולם. בארצות הברית, היה זה אלבומה הרביעי ברציפות של ג'קסון שהגיע לפסגת מצעד האלבומים בילבורד 200. האלבום, שהגיע למעמד של פלטינה משולשת באיגוד תעשיית ההקלטה של אמריקה (RIAA), מכר מעל לשלושה מיליון עותקים בארצות הברית על פי Nielsen SoundScan וכעשרה מיליון עותקים ברחבי העולם. מבין ששת הסינגלים שיצאו מהאלבום, השיר "Got 'til It's Gone" זכה בשנת 1998 בפרס גראמי לקליפ הווידאו הטוב ביותר, השיר "Together Again" היה לאחד מהסינגלים הנמכרים ביותר ברחבי העולם, והשיר "I Get Lonely", שהגיע לעשירייה הראשונה במצעד הסינגלים בילבורד הוט 100, היה לשיר ה-18 ברציפות של ג'קסון שהגיע למעמד זה, והפך את ג'קסון לזמרת היחידה בהיסטוריה שהגיע להישג הזה במצעד האמריקאי.

==רשימת השמעה==

==מיקומי שיא==

==קישורים חיצוניים==

==הערות שוליים==

קטגוריה:אלבומי ג'נט ג'קסון
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהגיעו למקום הראשון במצעד הבילבורד 200
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:אלבומי חברת וירג'ין רקורדס
ניל מורס

ממוזער

ניל מורס (נולד ב-2 באוגוסט 1960) הוא זמר אמריקאי, רב-נגן, מנהיג להקות ומלחין רוק מתקדם מנאשוויל. ב-1995 הוא הקים את להקת Spock's Beard עם אחיו אלן, ויחד הוציאו לאור אלבום שזכה להצלחה מתונה. ב-1999 הוא הצטרף למתופף המקים של Dream Theater, מייק פורטנוי, רוינה סטולט מ-'Flower Kings ופיט טרוואואס מ-Marillion ויחד יצרו את להקת Transatlantic. בשנת 2002 מורס התקרב לדת הנוצרית, עזב את Spock's Beard ופצח בקריירת סולו בסגנון רוק נוצרי. במסגרת קריירת הסולו שלו הוא הוציא לאור מספר אלבומי קונספט בעלי אמונה דתית. בינתיים, הוא המשיך לנגן עם Transatlantic ויצר שלוש להקות חדשות - Yellow Matter Custard, Flying Colors ו-The Neal Morse Band.

== קורות חייו ==
=== פעילות בלהקות ===
מורס גדל בעמק סן פרננדו של לוס אנג'לס בתור אחד מתוך ארבעה ילדים. אביו היה מנהל מקהלה. מורס התחיל לנגן על פסנתר בגיל חמש, והחל ללמוד לנגן על גיטרה בגיל תשע. במהלך שנות העשרים לחייו הוא כתב שני מחזות זמר (Hitman ו-Homeland), ביצע מספר עבודות כנגן באולפן, ניסה את מזלו כזמר/כותב שירים בלוס אנג'לס והקליט כמה דמואים מסוגת קאנטרי עם אחיו ריצ'רד.

כעבור עשור למורס נמאס מסצנת המוזיקה של לוס אנג'לס והוא יצא לטייל באירופה במשך מספר שנים, תוך שהוא מקים הופעות רחוב ומנגן במועדונים קטנים. כשהוא חזר לארצות הברית הוא הקים את הלהקה Spock's Beard עם אחיו אלן, והאלבום הראשון שלהם The Light מ-1995 קיבל תשבחות רבות. עד מהרה הפך לאחד המצליחים ביותר בז'אנר הרוק המתקדם, לצד להקות אחרות בסגנון בשנות התשעים כמו Dream Theater, Porcupine Tree ו-The Flower Kings'.

בעת פעילותו עם Spock's Beard, מורס הוציא שני אלבומי סולו של מוזיקת רוק. ב-1999 הוא הצטרף למתופף Dream Theater לשעבר מייק פורטנוי, לרוינה סטולט מלהקת Flower Kings ולפיט טרוואואס מ-Marillion כדי ליצור את Transatlantic. הלהקה הוציאה ארבעה אלבומי אולפן - SMPT:e,  The Whirlwind ,Bridge Across Foreveו-Kaleidoscope וכן שלושה אלבומי הופעות חיות - Live in America, Live in Europe, Whirld ו-Whirld Tour 2010: Live in London. ההופעה כללה את דניאל גילדנלאו מלהקת Pain of Salvation, ומדי פעם טד לאונרד, מחליפו של מורס מלהקת Spock's Beard.
מורס בהופעה עם The Flying Colors (ספטמבר, 2012)
בשנת 2003 מורס, מייק פורטנוי, פול גילברט ומאט ביסונט הקימו את Yellow Matter Custard כלהקת מחווה לביטלס. שם הלהקה נלקח משירם של הביטלס I Am the Walrus, מהציטוט: "Yellow matter custard, dripping from a dead dog's eye...". ב-26 במרץ 2012, מורס הוציא עמם את אלבומם הראשון (מייק פורטנוי על התופים והשירה, דייב לארו על הבס, ניל מורס על קלידים וקולות חיצוניים, קייסי מקפירסון שירה וגיטרה וסטיב מורס בתפקיד הגיטרה הראשית). ב-2014, הוא הקים להקה אחרת בשם The Neal Morse Band (עם מייק פורטנוי, רנדי ג'ורג', אריק ג'ילט וביל הובאוור), ששחררו את אלבום האולפן הראשון שלה The Grand Experiment ב-2015. האלבום השני של הלהקה, The Similitude of a Dream, יצא ב-11 בנובמבר 2016.

==קישורים חיצוניים==

* 

== הערות שוליים ==

קטגוריה:מתנצרים
קטגוריה:להקות שחתומות במטאל בלייד רקורדס
קטגוריה:זמרים אמריקאים
קטגוריה:רב-נגנים
קטגוריה:מלחינים אמריקאים
קטגוריה:אמריקאים שנולדו ב-1960
ישראל פרדקין

ישראל (סולה) פרדקין (1933 – 5 בנובמבר 2019) היה איש שב"כ, וכיהן כראש מועצה אזורית משנת 1977 עד שנת 1986; עד 1980 הוא היה ראש מועצת "יזרעאל", ומשנה זו, הוא היה ראש המועצה האזורית עמק יזרעאל - לאחר שהמועצה שהיה בראשה אוחדה עם המועצה האזורית קישון.

==קורותיו==
ישראל (סולה) פרדקין נולד לנתן ורבקה פרדקין, בתל עדשים, שבעמק יזרעאל. הוא בוגר בית הספר החקלאי כדורי. במסגרת שירותו הצבאי, הוא שירת באגף המבצעים של השב"כ.

פרדקין התחתן עם רות ב-1953 וניהל איתה משק ביישוב הולדתו. בהמשך הם עברו למושב ניר משה שבנגב ועסקו שם בהדרכה, תוך הקמת משק משלהם שם.

לאחר מלחמת יום כיפור, ב-10 במרץ 1974, נבחר פרדקין לתפקיד סגן יו"ר במועצה אזורית יזרעאל, במקומו של גדעון צימל, שנפטר. במקביל שימש כמנהל מפעלי יזרעאל. בשנת 1977 הוא נבחר לראשות המועצה. פרדקין תמך באיחוד המועצה עם המועצה האזורית השכנה - מועצה אזורית קישון. מועצת קישון הייתה אז בראשות חיים ראם, שגם הוא תמך באיחוד. האיחוד התרחש בשנת 1980 ומיד אחריו קיבל ראם את ראשות המועצה המאוחדת למשך חודשים ספורים ואחריהם פרש מהחיים הפוליטיים. פרדקין נבחר ב-1980 לעמוד בראש המועצה המאוחדת, "המועצה האזורית עמק יזרעאל" והחזיק בתפקיד עד 1986.

בתקופת כהונתו נוסדו היישובים: אלון הגליל, הושעיה, הרדוף, עדי, גבעת אלה, חנתון ותמרת. כמו כן הוקמו בתחום המועצה מוסדות רבים.

פרדקין שימש גם בתפקידים אזוריים נוספים, כמו ממלא מקום יושב ראש הוועדה המחוזית לתכנון ובנייה וחבר ועדה למינוי משקמים חקלאיים.

נפטר ב-5 בנובמבר 2019.

==קישורים חיצוניים==
* [http://www.emekyizrael.org.il/?CategoryID=273&ArticleID=273 ישראל פרדקין (סולה) ראש המועצה, באתר המועצה]
* [http://webcache.googleusercontent.com/search?q=cache:http://www.albumjezreel.co.il/pioneer_information/2286&gws_rd=cr&ei=idUNWfO-EuGIgAbNn4jQDQ ישראל (סולה) פרדקין, אלבום יזרעאל]

==הערות שוליים==

קטגוריה:ראשי המועצה האזורית עמק יזרעאל
קטגוריה:אנשי השב"כ
קטגוריה:תל עדשים: אישים
.קטגוריה:בוגרי בית הספר כדורי
קטגוריה:ישראלים שנולדו ב-1933
קטגוריה:ישראלים שנפטרו ב-2019
עונת 1981/1982 בפוטבול ליג

עונת 1981/1982 הייתה העונה ה-83 של הפוטבול ליג שהיא הייתה הליגה האנגלית הבכירה בכדורגל. העונה החלה ב-29 באוגוסט 1981 והסתיימה ב-21 במאי 1982. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. וסטהאם יונייטד, נוטס קאונטי וסוונסי סיטי (בפעם הראשונה בתולדות המועדון) היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-13 בתולדות המועדון.

בסוף העונה לליגת משנה ירדו לידס יונייטד, וולברהמפטון וונדררס ומידלסברו. במקומן לליגה הבכירה עלו לוטון טאון, נוריץ' סיטי וווטפורד (בפעם הראשונה בתולדות המועדון).

==כדורגלנים מצטיינים==
קווין קיגן מסאות'המפטון כבש 26 שערים וזכה בתואר מלך השערים. 

סטיב פרימן מטוטנהאם הוטספר זכה בפרס כדורגלן השנה של התאחדות עיתונאי הכדורגל האנגלית.

קווין קיגן מסאות'המפטון זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||26||9||7||80||32|| 48||87 ||זכייה בליגה העפלה לגביע האלופות 
|- bgcolor=#97DEFF
|2|| איפסוויץ' טאון||42||26||5||11||75||53|| 22||83||העפלה לגביע אופ"א 
|- bgcolor=#97DEFF
|3|| מנצ'סטר יונייטד||42||22||12||8||59||29|| 30||78||העפלה לגביע אופ"א 
|- bgcolor=#99BADD 
|4|| טוטנהאם הוטספר||42||20||11||11||67||48|| 19||71||זכייה בגביע האנגלי העפלה לגביע אירופה למחזיקות גביע
|- bgcolor=#97DEFF
|5|| ארסנל||42||20||11||11||48||37|| 11||71||העפלה לגביע אופ"א 
|- bgcolor=#99BADD 
|6|| סוונסי סיטי||42||21||6||15||58||51|| 7||69||העפלה לגביע אירופה למחזיקות גביע כמחזיקת גביע וויילס
|- bgcolor=#97DEFF
|7|| סאות'המפטון||42||19||9||14||72||67|| 5||66||העפלה לגביע אופ"א 
|-
|8|| אברטון||42||17||13||12||56||50|| 6||64
|-
|9|| וסטהאם יונייטד||42||14||16||12||66||57|| 9||58
|-
|10|| מנצ'סטר סיטי ||42||15||13||14||49||50||1-||58
|- bgcolor=#76EE00
|11|| אסטון וילה||42||15||12||15||55||53|| 2||57||העפלה לגביע האלופות כמחזיקת הגביע 
|-
|12|| נוטינגהאם פורסט||42||15||12||15||42||48||6-||57
|-
|13|| ברייטון אנד הוב אלביון||42||13||13||16||43||52||9-||52
|-
|14|| קובנטרי סיטי||42||13||11||18||56||62||6-||50
|-
|15|| נוטס קאונטי||42||13||8||21||61||69||8-||47
|-
|16|| בירמינגהאם סיטי||42||10||14||18||53||61||8-||44
|-
|17|| וסט ברומיץ' אלביון||42||11||11||20||46||57||11-||44
|-
|18|| סטוק סיטי||42||12||8||22||44||63||19-||44
|-
|19|| סנדרלנד||42||11||11||20||38||58||20-||44
|- bgcolor=#F08080
|20|| לידס יונייטד||42||10||12||20||39||61||22-||42||ירדה ליגה
|- bgcolor=#F08080
|21|| וולברהמפטון וונדררס||42||10||10||22||32||63||31-||40||ירדה ליגה
|- bgcolor=#F08080
|22|| מידלסברו||42||8||15||19||34||52||18-||39||ירדה ליגה
|}

==קישורים חיצוניים==
* [http://www.rsssf.com/engpaul/FLA/1981-82.html נתונים מפורטים מאתר rsssf]

קטגוריה:תחרויות כדורגל ב-1981
קטגוריה:תחרויות כדורגל ב-1982
קטגוריה:עונות בפוטבול ליג
קטגוריה:1981 בממלכה המאוחדת
קטגוריה:1982 בממלכה המאוחדת
Your Love Is My Drug

Your Love Is My Drug (בעברית: האהבה שלך היא הסם שלי) הוא שיר של הזמרת האמריקאית קשה מתוך אלבום האולפן הראשון שלה Animal. השיר יצא כסינגל השלישי מן האלבום והפך לאחד מהלהיטים הגדולים של הזמרת כשצבר ב-YouTube קרוב ל-100 מיליון צפיות והוא אחד הנצפים של הזמרת. השיר צבר הצלחה נאה במצעדים ברחבי העולם כשנכנס לחמישייה הפותחת בלמעלה משלושה מצעדים ביניהם ארצות הברית, ולעשירייה הפותחת בלמעלה מעשרה מצעדים.

השיר נכלל במספר רשימות שפרסמו גופי תקשורת שונים לסיכום השירים הטובים והאהובים ביותר לשנת 2010. השיר קיבל אזכור מכובד מאוד ברשימה שערך אנטוני ראמוס ממגזין Access Hollywood עבור השירים הטובים ביותר לשנת 2010.<ref></ref>

== וידאו קליפ ==
הקליפ של השיר צולם על ידי "האני" והוא צולם ב-6 באפריל וב-7 באפריל 2010, במדבר לנקסטר, קליפורניה. הוא הופיע לראשונה ב-Vevo, בשעה 12:01 ב-13 במאי 2010. קשה תיארה את הרעיון שמאחורי הסרטון בריאיון עם MTV, וציינה, "רציתי שזה יהיה כמו טיול פסיכדלי של המוח, להשוות עם להיות כל כך מגעיל מאוהב במישהו שאתה מאבד את הראש שלך". באחד מקטעי הווידאו ניתן לראות את הזמרת כשלראשה מסיכה של חיה וניתן להבין שהיא בחרה גם לשלב היבט חייתי לסרטון המסביר כי היא "מאהבת ענקית של בעלי חיים".

== מיקומי שיא ==

== קישורים חיצוניים ==

==הערות שוליים==

קטגוריה:שירי קשה
קטגוריה:שירים באנגלית
קטגוריה:שירים שנכתבו על ידי קשה
קטגוריה:שירים שהופקו על ידי בני בלנקו
קטגוריה:שירים שהופקו על ידי ד"ר לוק
קטגוריה:סינגלים בהוצאת RCA רקורדס
המדרשה לאמנות

"הפקולטה לאמנויות – המדרשה" (הידועה גם בשמות "המדרשה" וה-"המדרשה לאמנות") היא בית ספר לאמנות ולהוראת אמנות חזותית בישראל. היא נוסדה בשנת 1946 וכיום היא מהווה אחת מתוך שלוש פקולטות המהוות את המכללה האקדמית בית ברל.

==היסטוריה==
בשנת 1946 נוסד בית הספר לאמנות "המדרשה" כמדרשה למורים לציור ולמלאכה של זרם העובדים על ידי אליהו בילס ואהרון אבני. המדרשה פעלה באותם ימים כסמינר ערב במבנה של בית ספר יסודי בתל אביב. כעבור זמן הופרדה הוראת המלאכה מהוראת הציור. ושמה הוסב ל"מדרשה למורים לציור". בשנת 1964 המדרשה עברה לבעלות משרד החינוך והתרבות. שנתיים לאחר מכן עברה למתכונת של לימודי יום. בין השנים 1980-1966 מנהל המדרשה רן שחורי תחת כהונתו של שחורי עברה המדרשה בשנת 1972 למבנים בהרצליה, שהועמדו לרשות משרד החינוך והתרבות על ידי העירייה. באותה עת הפכה דמותו של רפי לביא, שהחל ללמד אמנות במוסד בשנת 1965, למרכזית. לביא, פיתח במדרשה שיטת הוראה שהסתמכה יותר על הבנת שפת האמנות מאשר על טכניקה ומיומנויות אמנותיות. תחת השפעתו התפתחה קבוצה של אמנים, כגון מיכל נאמן, נורית דוד, תמר גטר, דגנית ברסט ואחרים שזוהו עם סגנון "דלות החומר".

בשנת 1977 עברה המדרשה שוב, הפעם לרמת השרון. באותה שנה הוקם בה המכון להכשרת מדריכים לאמנויות. בשנת 1980, התמנה לתפקיד מנהל המדרשה הצייר שלמה ויתקין, שכיהן בתפקיד עד שנת 1997. במהלך כהונתו, בשנת 1987, התאחדה המדרשה עם המכללה האקדמית בית ברל. בשנת 1989 הוקמה מסגרת הלימודים לאמנות "המדרשה הפתוחה", הקרואה היום "תוכנית לימודים אישית באמנות" והמחלקה לטיפול באמנות.

בשנת 1995 העתיקה המדרשה את מיקומה ל"קלמניה" שבמכללת בית ברל, והוקמה בה המחלקה ללימודי קולנוע. בשנת 1997 החליף האמן יאיר גרבוז את ויתקין בראש הנהלת המדרשה. בשנת 1999 הפכה המדרשה למוסד אקדמי וקבלה הסמכה מהמועצה להשכלה גבוהה להעניק תואר ראשון B.Ed.F.A באמנות. בשנת 2008 קיבלה המדרשה אישור נוסף מהמועצה להשכלה גבוהה, לפתיחת תוכנית לימודים לתואר שני M.Ed בחינוך לאמנות.

ב-2009 התמנה האמן דורון רבינא לתפקיד ראש בית הספר ונפתחה תוכנית לימודים לתואר ראשון B.Ed.F.A בקולנוע. בשנת 2010 נפתחה תוכנית ללימודי המשך באמנות ובשנת 2011 נפתחה המכינה ללימודי אמנות במגזר הערבי. ב-2013 קיבלה התוכנית לתואר שני בחינוך לאמנות הסמכה סופית למתן תואר. בשנת הלימודים תשע"ד עברה מכללת בית ברל למבנה פקולטטי, ושמה הרשמי של המדרשה הפך להיות ״הפקולטה לאמנויות – המדרשה״. במשך השנים הפעילה המדרשה מספר גלריות לאמנות במתחם קלמניה וגם בתל אביב. מאז שנת 2014 פועלת גלריית המדרשה הירקון 19 בתל אביב-יפו.

ב-2014 מונה האמן גבי קלזמר לדקאן הפקולטה.ב-2018 החליף אותו אמן הווידאו והמיצב גיא בן-נר. ב-2024 החליפה אותו בתפקיד האוצרת הילה פלג.

==קישורים חיצוניים==

* 

* 
* 
* 
* [https://en.mocak.pl/poland-israel התערוכה "Poland ↔ Israel"], התוכנית ללימודי המשך באמנות, המדרשה במוזיאון לאמנות עכשווית, קרקוב, פולין. 30.6.2017–24.9.2017. אוצרות: מעין שלף ואגניישקה סחר. בשיתוף פעולה עם מירי סגל. קטלוג: 

==הערות שוליים==

*
קטגוריה:ישראל: בתי ספר לאמנות
קטגוריה:ישראל: בתי ספר לקולנוע
קטגוריה:המכללה האקדמית בית ברל
דניה קרת-מאיר

דניה קרת-מאיר (נולדה ב-1953) היא שופטת בכירה בבית המשפט המחוזי בתל אביב-יפו בדימוס.

== ביוגרפיה ==
דניה קרת-מאיר נולדה בשנת 1953 בשווייץ. ב-1960 עלתה למדינת ישראל. היא גדלה במועצה המקומית סביון וב-1971 סיימה את לימודיה התיכוניים בתיכון בן צבי שבקריית אונו. באותה שנה התגייסה קרת-מאיר לצבא הגנה לישראל ושירתה שם עד 1973.

בשנת 1978 סיימה בהצטיינות את לימודיה הגבוהים במשפטים כבוגרת אוניברסיטה באוניברסיטת תל אביב. בין השנים 1976–1978 התמחתה בבית המשפט המחוזי בתל אביב-יפו ובמשרד עורכי דין. ב-1978 הוסמכה כעורכת דין. ב-1979 סיימה בהצטיינות יתרה לימודי תואר שני במשפטים. בשנים 1979–1980 עבדה כעורכת דין שכירה. בין השנים 1981–1992 היא עבדה כיועצת משפטית בבורסה לניירות ערך בתל אביב.
בשנים 1977–1983 שימשה כאָסִיסִטֶנְטִית באוניברסיטת תל אביב.

בחודש אפריל 1992 נבחרה לשופטת בבתי משפט השלום במחוז תל אביב ובאוקטובר 2000 נבחרה להיות סגנית נשיא בתי משפט השלום במחוז תל אביב. בחודש דצמבר 2002 מונתה לכהונת שופטת בבית המשפט המחוזי בתל אביב ובפברואר 2016 מונתה לכהונת שופטת בכירה בבית המשפט המחוזי בתל אביב. ב-24 באוגוסט 2010 מונתה יחד עם השופטים ח'אלד כבוב ורות רונן להיות שופטת במחלקה הכלכלית בבית המשפט המחוזי בתל אביב (בית המשפט הכלכלי) לאחר שאושרה בכנסת הצעת החוק להקמת בית המשפט הכלכלי הראשון בישראל בידי נשיאת בית המשפט העליון דורית ביניש.

היא פרשה מתפקידה בחודש פברואר 2017 והוחלפה בידי השופט מגן אלטוביה.

== קישורים חיצוניים ==
* 
* [http://www.hashoftim.co.il/judge/דניה-קרת-מאיר-193041233 דניה קרת-מאיר], במשוב השופטים

== הערות שוליים ==

קטגוריה:שופטות בית משפט השלום בתל אביב
קטגוריה:שופטי בית משפט השלום בתל אביב
קטגוריה:שופטות בית המשפט המחוזי בתל אביב
קטגוריה:שופטי בית המשפט המחוזי בתל אביב
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות תיכון בן צבי (קריית אונו)
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:עולות בשנות ה-1960
קטגוריה:עולים בשנות ה-1960
קטגוריה:בוגרי תיכון בן צבי (קריית אונו)
קטגוריה:ישראליות שנולדו ב-1953
קטגוריה:ישראלים שנולדו ב-1953
מפלגת הנוצרים הדמוקרטים

מפלגת הנוצרים הדמוקרטים (בשוודית: Kristdemokraterna) היא מפלגה שמרנית בשוודיה. המפלגה הוקמה בשנת 1964 והכניסה לראשונה ייצוג לריקסדאג בשנת 1985 (באמצעות שיתוף פעולה עם מפלגת המרכז). המפלגה דוגלת בליברליזם כלכלי ובשמרנות.

== היסטוריה ==
התנועה הוקמה כמחאה כנגד החלטת ממשלת שוודיה להוציא תכנים דתיים מהחינוך היסודי. התנועה בתחילה ארגנה הפגנות המוניות וארגנה עצומה שנחתמה על ידי 2.1 מיליון איש. עד סוף שנת 1964 כבר היו חברים במפלגה כ-11,500 איש. 

במהלך שנות ה-70 המפלגה ניסתה להתמודד בבחירות לפרלמנט, אך לרוב השיגה 1%–2% מהקולות, ולא עברה את אחוז החסימה שעומד במדינה על 4%. בתחילת שנות ה-80 המפלגה החליטה לשנות את כלל המצע שלה – נטשה את העמדה השמרנית בנושא ההפלות והתנגדה לבניית כורים גרעיניים נוספים במדינה. כבר בשנת 1978 עלתה האפשרות להתמודד יחד עם מפלגת המרכז. גם בשנת 1982 נדונה אפשרות זו, אך היא לא יצאה אל הפועל. לבסוף, לאחר תהליך משא ומתן ארוך, הוחלט על ריצה משותפת בשנת 1984. במהלך הבחירות הייתה מתיחות רבה בין שתי המפלגות, אך לבסוף ה-KD הצליחה להכניס נציגים לריקסדאג.

בשנת 1987 מצע המפלגה שונה במעט. בשנת 1991 המפלגה זכתה (לאחר שהתמודדה באופן עצמאי) בכ-7% מהקולות. הממשלה שהורכבה לאחר הבחירות הייתה ממשלת ימין שכללה גם את ה-KD שמינתה מטעמה את שר החוץ וסגנו, שר התשתיות ושר התקשורת. בשנת 1998 הגיעה לשיא כוחה, לאחר שקיבלה 11% מהקולות והפכה למפלגה הרביעית בגודלה בפרלמנט. באותה השנה היו חברים במפלגה כ-24,000 איש, והיא נחשבה ליציבה מאוד וחזקה ברמה המוניציפלית.

==קישורים חיצוניים==

* 

קטגוריה:שוודיה: מפלגות
קטגוריה:שוודיה: מפלגות שמרניות
קטגוריה:מפלגות שהוקמו ב-1964
Desmos

Desmos (בעברית: דסמוס) הוא מחשבון גרפי חינמי הניתן לשימוש באינטרנט ולהורדה כיישומון. 

בנוסף, ישנו רכיב בשם Desmos Classroom המאפשר בניית פעילויות אינטראקטיביות. כל פעילות בנויה מרצף של מסכים, המשלבים רכיבים כמו המחשבון הגרפי וכלים נוספים.

החל מספטמבר 2012, התוכנה קיבלה מימון של כ-1,000,000 דולר מגורמים שונים: קפור קפיטל, קינדלר קפיטל , אלם סטריט ונצ'רס ו- Google Ventures.  מעבר לשימוש לצורך איור משוואות ואי-שוויונים, התוכנה כוללת גם אפשרויות מתמטיות נוספות כגון: רשימות, רגרסיות, משתנים אינטראקטיביים, הגבלת גרפים, ציור גרפים בעלי נקודות חיתוך באותו מישור, גרף פונקציה קוטבית, שני סוגים של מערכות צירים ועוד. התוכנה תומכת במספר שפות, ביניהן: אנגלית, צרפתית ואיטלקית; כיום באופן חלקי גם בעברית.

מקור השם הוא מיוונית, ומשמעותו קשר.

== אופן השימוש ==
המשתמשים יכולים ליצור חשבון או להירשם עם חשבון ה-Google+ שלהם ובכך לשמור את הגרפים שיצרו. ההרשמה לאתר כלולה באפשרות לשתף גרפים באמצעות קישור. בנוסף ישנה אפשרות לפרסם את הגרף לציבור והוא מוצג בדף הבית של התכנה בכניסה מאתר האינטרנט. בתחילת השימוש, התוכנה מגיעה עם 35 גרפים שונים המשמשים לצורך לימוד השימוש בתוכנה וללימוד מתמטיקה.

בתוכנה נעשה שימוש להדגמת נושאים במתמטיקה במישור והתנהגויות של פונקציות. חלק מהמשתמשים בנוסף לשימוש המתמטי, משתמשים ביישום כדי לצייר ציורים בעזרת גרפים ופונקציות. חלק מהיצירות שפורסמו ניתן לראות באתר.

בנוסף למחשבון הגרפי שמציע האתר והיישומון, באתר של Desmos מוצעים גם שירותי מחשבון מדעי, ממשק דו-ממדי עם צורות גאומטריות ואיזומטריות, וממשק של פעולות עם מטריצות בתור גרסת בטא. התוכנה גם מציעה פלטפורמות לימוד שונות הכוללות משחקים עם גרפים ופונקציות ללימוד תכונות שונות של פונקציות ומשוואות שונות.

כמו כן, ניתן גם לתכנת משחקים שונים באמצעות המחשבון הגרפי. זאת אף על פי שאין בתוכנה אפשרות להכניס פקודת תנאי.

== ראו גם ==
* גאוגברה
*וולפרם אלפא

== קישורים חיצוניים ==
* 

* [https://desmos.s3.amazonaws.com/Desmos_User_Guide.pdf Desmos_User_Guide.pdf]
* [https://www.desmos.com/calculator/g2sn9vnulw דוגמה לציור שנעשה בתוכנה Desmos על ידי שימוש בגרפים, משוואות ופונקציות.]
* [https://www.desmos.com/calculator/4hmhquqqnz דוגמה למשחק Pong שנעשה באמצעות התוכנה]
* [https://teacher.desmos.com/activitybuilder/custom/566b31734e38e1e21a10aac8?collections=651ca31cf69ee59aa9e3818a,5e73b204d560367270838c4b דוגמה לפעילות שנבנתה באמצעות Desmos Classroom]

== הערות שוליים ==

קטגוריה:יישומי מחשב
ישיבת ההסדר צפת

ישיבת ההסדר צפת (שמה הרשמי בית המדרש לתורה ותפילה) היא ישיבת הסדר שנוסדה בשנת 1997 בצפת על ידי הרב בניהו ברונר. כיום עומד בראשה הרב איל יעקבוביץ' ונשיאה הרב שמואל אליהו.

==היסטוריה==
הישיבה היא חלק ממוסדות "מרכז תורני לאומי" על שם רבי יוסף קארו, שהרב ברונר עומד בראשו. היא נמצאת בעיר העתיקה בצפת, בצמוד לבית הכנסת האר"י האשכנזי.

בישיבה מושם דגש על חסידות, ניגונים ושמחה. מלבד לימודי גמרא והלכה יש בה לימודי אמונה ותנ"ך, ברוח הרב אברהם יצחק הכהן קוק, רבי נחמן מברסלב וגדולי החסידות.

בישיבה לומדים כ-120 אברכים ותלמידים. מהקמת הישיבה עומד בראשותה הרב איל יעקבוביץ'. בין הר"מים: הרב גד ליאור, הרב אב"י לוריא, הרב רן בן משה, הרב אורי רזיאל, הרב אלעזר גלזר והרב אושר טביבי. בימי שישי אחרי תפילת ותיקין ובשבת, מעביר הרב שמואל אליהו שיעור בישיבה.

בשנת תשע"ז הישיבה הוציאה דיסק שירים בשם "אורייתא בניגונא" ובו שירים ולחנים פרי עטם של רבני ותלמידי הישיבה. השיר "כוכב שלום" מתוך הדיסק הוקדש לזכר בוגר הישיבה שלום שרקי (בנו של הרב אורי שרקי) שנרצח בפיגוע בירושלים.

==קישורים חיצוניים==
* 
* 
* 
* [https://www.youtube.com/channel/UC5DnLKHtfzr7YG7KH7DtFMw/featured?spfreload=10 ערוץ היוטיוב של הישיבה ובו שיעורים, ניגונים, שירים ואירועים מהישיבה]
* [https://1l1.org.il/entities/ישיבת-ההסדר-צפת/ ישיבת ההסדר בצפת באתר אחד לאחד] 

צפת
קטגוריה:צפת: דת
קטגוריה:צפת: חינוך
צפת
הקורפוס ה-21 (ארצות הברית)

הקורפוס ה-21 היה קורפוס של צבא ארצות הברית שלחם במהלך מלחמת העולם השנייה.

==היסטוריה==
ב-2 בדצמבר 1943 הוקם הקורפוס ה-21, והועמד תחת פיקודו של פרנק מילבורן.

הקורפוס שנכלל במסגרת הארמייה השביעית של אלכסנדר פאץ' שהייתה חלק מקבוצת הארמיות השישית של ג'ייקוב דיוורס השתתף במבצע דרגון, אשר במסגרתו נחתו בעלות הברית בדרום צרפת, ולאחר מכן התקדם עם הארמייה עד אלזס. ב-19 בינואר 1945, הפקיע דיוורס את הקורפוס מידיו של פאץ', והעביר אותו תחת הארמייה הראשונה הצרפתית בפיקודו של ז'אן דה לאטר דה טסיני. לאטר היה, לפיכך, הגנרל הלא אמריקני היחיד שפיקד על כוחות אמריקניים גדולים במלחמת העולם השנייה, אך בד בבד הארמייה שלו הייתה כפופה לקבוצת הארמיות של הגנרל דיוורס, ובכך הייתה הכוח הצרפתי הגדול ביותר בהיסטוריה שלחם תחת פיקוד זר. בינואר 1945 השתתף הקורפוס בבלימת המתקפה הגרמנית באלזס, ובפברואר היה לקורפוס חלק מכריע בחיסולו של כיס קולמר.

ב-15 במרץ 1945 פתח הקורפוס במתקפה גדולה לעבר גרמניה, יחד עם הקורפוס ה-6 והקורפוס ה-15. ב-20 במרץ פרץ הקורפוס דרך קו זיגפריד, וכבש את זארבריקן, וב-26 במרץ חצה את נהר הריין. ב-5 באפריל כבש הקורפוס את וירצבורג, וב-12 באפריל כבש את שוויינפורט. ב-18 באפריל כבש הקורפוס את אנסבך וב-22 באפריל הקים גשר על הדנובה באזור דילינגן על הדנובה. ב-28 באפריל כבש הקורפוס את אאוגסבורג, וב-1 במאי כבש את באד טלץ ושבה את גנרל-פלדמרשל גרד פון רונדשטט. ב-3 במאי נכנס הקורפוס לאוסטריה, ולמחרת נפגשו כוחות הקורפוס עם רגימנט הרגלים ה-409 מהדיוויזיה ה-103 מצפון-מזרח לאינסברוק. ב-6 במאי נכנעו כל הכוחות הגרמניים באזור, וב-8 במאי נכנסו כוחות הדיוויזיה המוטסת ה-101 שהשתייכו לקורפוס לברכטסגאדן.

לאחר המלחמה שהה הקורפוס בגרמניה, וב-30 בספטמבר פורק הקורפוס. בספטמבר 1957 הוקם הקורפוס מחדש, וביוני 1970 פורק הקורפוס באופן סופי.

==מפקדים==
* פרנק מילבורן (2 בדצמבר 1943 - 30 בספטמבר 1945)

21
קטגוריה:גייסות בצבא ארצות הברית במלחמת העולם השנייה
אריה לובין (ראש מועצה אזורית)

אריה לובין (8 בינואר 1912 – 2 בפברואר 1975) היה חקלאי, שכיהן כראש מועצות אזוריות בשנים 1954–1959.

==ביוגרפיה==
אריה לובין נולד בהומל שברוסיה הלבנה, לשמואל וסוניה לובין. הוא עלה לישראל ב-1932. הוא הצטרף לקיבוץ רמת דוד (קבוצת עיינות), שבעמק יזרעאל ב-1933, וגר בו עד יום מותו. הוא נשא לאישה את אסתר ונולדה להם בת אחת – רות.

ביישוב היה חקלאי בפלחה ופעיל ארגוני-כלכלי בוועדות היישוב. הוא שימש כמרכז המשק וכשחיים ראם התפטר מראשות המועצות האזוריות, "קישון" ו"נהלל", לובין מילא את מקומו.

בין 1954 ל-1957 שימש, בו זמנית, ראש מועצה אזורית קישון וראש המועצה האזורית הסמוכה, נהלל, עד שב-1957 אוחדו שתי מועצות אלה. לאחר מכן, במשך כשנתיים שימש ראש המועצה המאוחדת שלהן.

כראש שתי מועצות סמוכות, לובין המשיך את משימת קודמיו בקידום הקמת רשות ניקוז כוללת לאזור ובאיחוד המועצות המקומיות של האזור. שני מיזמים אלו ראו פרי בעת כהונתו. לאחר תום כהונתו כראש המועצה, הוא המשיך להיות חבר מועצה ולקח בה תפקידים בכירים. למשל ב-1974 מונה לסגן ראש המועצה.

לאחר פטירתו, לובין נקבר בבית העלמין של קיבוצו, רמת דוד.

==הערות שוליים==

קטגוריה:רמת דוד (קיבוץ): אישים
קטגוריה:ראשי מועצות אזוריות קישון ונהלל
קטגוריה:אישים הקבורים בבית הקברות המשותף לגבת, יפעת ורמת דוד
קטגוריה:ישראלים שנולדו ב-1912
קטגוריה:ישראלים שנפטרו ב-1975
טוסנו

טוסנו (ברוסית: Тосно) היא עיר במחוז לנינגרד, ברוסיה, המרכז האדמיניסטרטיבי של המחוז המוניציפלי של טוסנו. העיר אוזכרה לראשונה בשנת 1500 והוקמה על גדות נהר טוסנה ועל שמו העיר נקראת.

מאז 1963 היישוב מהווה לעיר והיא נחשבת לעיר תעשייתית בעיקרה בשל ריבוי מפעלים תעשייתיים בתחומה. אוכלוסייתה מונה 38,289 תושבים (נכון לשנת 2016) והיא שוכנת במרחק של 53 קילומטרים מדרום מזרח לעיר סנקט פטרבורג.

==היסטוריה==
היישוב טוסנו אוזכר לראשונה בשנת 1500 והיה חלק מוודסקאיה פיאטינה באדמות נובגורוד. בשנת 1708 היישוב נכלל במחוז אינגרמנלנד (שבשנת 1710 הייתה לפלך סנקט פטרבורג).

במהלך המאות ה-18 וה-19 היישוב התפתח מאוד בשל מיקומו הגאוגרפי על הדרך שבין מוסקבה לסנקט פטרבורג. משנת 1774 היוותה תחנת מעבר. בשנת 1849 נפתחה תחנת הרכבת טוסנו, שחיברה בין סנקט פטרבורג ליישוב צ'ודובו.

בשנת 1913 המחוז שינה שמו לפטרוגרד וב-1924 הפך למחוז לנינגרד.

ב-1 באוגוסט 1927 הוקם מחוז קולפינו וטוסנו הייתה לחלק ממנו. ב-1930 קולפינו פורק וטוסנו הפכה למרכז האדמיניסטרטיבי של מחוז טוסנו שאך הוקם. ב-1935 הוענק לעיר מעמד של יישוב אורבני.

בתקופת מלחמת העולם השנייה, מה-28 באוגוסט 1941 ועד ה-26 בינואר 1944 הייתה כבושה בידי כוחות הורמאכט של גרמניה הנאצית ונהרסה כמעט כליל, אוכלוסייתה גורשה למדינות הבלטיות. לאחר המלחמה העיר שוקמה.

ב-1962 הוקמה תחנת רדיו וב-1 בפברואר 1963 נשיאות הסובייט העליון אישרה את הפיכת טוסנו לעיר.

==כלכלה==
===תעשייה===
בעיר מפעלי תעשייה רבים בתחום הבנייה ובה גם מפעל גדול של חברת קטרפילר.

===תחבורה===
תחנת הרכבת של טוסנו
טוסנו ניצבת על אם הדרך בין מוסקבה וסנקט פטרבורג ובה עוברות מסילות הברזל של רכבת מוסקבה-סנקט פטרבורג והכביש הפדרלי M10 המקשר בין הערים.

מזרחית לעיר ישנה תחנת רכבת שהוקמה בשנת 1851 ומקשרת מאז את טוסנו עם סנקט פטרבורג והעיר גטצ'ינה.

==ספורט ותרבות==
מועדון הספורט המפורסם והמצליח ביותר הוא מועדון הכדורגל טוסנו שהוקם בשנת 2013 וזכה בגביע הרוסי במאי 2018.

בעיר ישנם מונומנטים ואנדרטאות לזכר מלחמת העולם השנייה. בעיר שוכן גם מוזיאון טוסנו להיסטוריה מקומית והוא המוזיאון הממלכתי היחיד בטוסנו וסביבתה.

בקרב ילידי העיר ידועים ההיסטוריון הרוסי פאבל אלנדסקי (1844 - 1883) והכדורסלנית מריה סטפאנובה שגדלה בעיר.

==ערים תאומות==
לעיר הסכם ערים תאומות עם:
* 

==גלריה==
<gallery mode=packed heights="180px">
קובץ:039. Отель Тосно.jpg|מלון טוסנו בעיר
קובץ:040. Река Тосна.jpg|נהר טוסנה בתחומי העיר
קובץ:Тосно, братская могила - panoramio.jpg|קבר אחים של חיילים סובייטים במרכז טוסנו
קובץ:Tosnensky District, Leningrad Oblast, Russia - panoramio (2).jpg|כביש הגישה לעיר
קובץ:Тосно, 9 мая - panoramio (3).jpg|סניף דואר בטוסנו
קובץ:017. Tosno (Leningrad region). Monument to victims of radiation accidents and catastrophes.jpg|אנדרטה לקורבנות אסונות קרינה רדיואקטיבית
קובץ:Дом на шоссе Барыбина - panoramio.jpg|בניין מגורים טיפוסי בעיר
קובץ:060. Тосно. Здание Администрации.jpg|בניין עיריית טוסנו
</gallery>

==קישורים חיצוניים==

* [https://web.archive.org/web/20170515231138/http://tosno24.ru/ פורטל "טוסנו24"]
* [http://xn--b1aecntcgbdbzicl.xn--p1ai/ עיתון "ידיעות טוסנו"]
* [http://tosnovestnik.ru חדשות טוסנו] ([http://tosvestnik.ru העיצוב המחודש])

==הערות שוליים==

*
קטגוריה:מחוז לנינגרד: ערים
קטגוריה:יישובים שהוקמו במאה ה-16
ים סאבו

ים סאבוֹ (Savu Sea) הוא ים שולי קטן באוקיינוס השקט, קרוי על שם האי סאבו הנמצא בתחומו. גבולות ים סאבו הם האי פלורס וארכיפלג אלור בצפון, האיים רוטה וטימור במזרח, סאבו וראי ג'ואה בדרום, והאי סומבה במערב.

מצר אומבאי מחבר את ים סאבו לים באנדה ממזרח, מצר סומבה מחבר את ים סאבו לאוקיינוס ההודי ממערב.

ים סאבו מגיע לעומק מרבי של כ-3,500 מטרים, ומשתרע על כ-600 קילומטרים ממזרח למערב, וכ-200 ק"מ מצפון לדרום. העיר הגדולה לחוף ים סאבו היא קופנג בירת מחוז מזרח איי סונדה הקטנים שבאינדונזיה.

==קישורים חיצוניים==

* 

סאבו
סאבו
קטגוריה:מזרח טימור: גאוגרפיה
המפלגה הסוציאל-דמוקרטית (קרואטיה)

המפלגה הסוציאל-דמוקרטית של קרואטיה ׁ(בקרואטית: Socijaldemokratska partija Hrvatske) היא המפלגה הגדולה בשמאל הקרואטי והמפלגה הגדולה במדינה, לאחר מפלגת הימין האיחוד הדמוקרטי הקרואטי. המפלגה הוקמה בשנת 1990, וירשה את הסניף הקרואטי של המפלגה הקומוניסטית של יוגוסלביה, ששלטה במדינה מאז מלחמת העולם השנייה. המפלגה זכתה לראשונה בבחירות בשנת 2000 והחזיקה בשלטון עד שנת 2003. לאחר 8 שנים באופוזיציה, ה-SDP שבה לשלטון והחזיקה למשך 4 שנים.

ה-SDP לוקחת חלק בארגונים בינלאומיים רבים, ביניהם ניתן למנות את מפלגת הסוציאליסטים האירופאים, הברית הפרוגרסיבית של סוציאליסטים ודמוקרטים ואת האינטרנציונל הסוציאליסטי.

== היסטוריה ==
המפלגה הוקמה במתכונתה הנוכחית ב-3 בנובמבר 1990 על ידי הפלג הקרואטי של המפלגה הקומוניסטית של יוגוסלביה. בבחירות הראשונות שנערכו בקרואטיה בשנת 1992, השיגה 5.52% מהקולות. בשנת 2000 הצליחה המפלגה ליצור קואליציה עם מפלגות נוספות ולהרכיב ממשלה. השותפות בין כמה מפלגות שונות גרמה למתיחות רבה. אט אט החלו המפלגות השותפות לפרוש, עד שהממשלה קרסה בשנת 2003. ביוני 2009 המפלגה נחלה מפלה בבחירות המוניציפליות. בשנת 2010 ה-SDP שוב הרכיבה שותפות עם כמספר מפלגות ובשנת 2011 הרכיבה את הממשלה.

== קישורים חיצוניים ==

* 

קרואטיה
קטגוריה:קרואטיה: מפלגות
קטגוריה:מפלגות שהוקמו ב-1990
צב נאוטרופי

צב נאוטרופי (שם מדעי: Chelonoidis) הוא סוג של צבים יבשתיים החיים בטבע באמריקה הדרומית ומכאן שמם. רבים ממיני הסוג נכחדו והם כוללים מינים גדולים כמו צב גלאפגוס - מהגדולים שבזוחלים המודרניים. משקלו של צב ענק יכול להגיע ל-400 ק"ג. הוא מצוי רק באיי גלאפגוס שבאוקיינוס השקט ומצוי בסכנת הכחדה.

גם שאר המינים בסוג מגיעים לגדלים מרשימים.

==מינים==
* צב אדום-רגליים (Chelonoidis carbonaria)
* צב צ'אקו (Chelonoidis chilensis)
* צב צהוב-כפות (Chelonoidis denticulata)
* צב גלאפגוס (Chelonoidis nigra)
**תת-מין צב פינטה ענק (Chelonoidis nigra abingdonii) - נכחד
** Chelonoidis nigra becki 
** Chelonoidis nigra chathamensis
** Chelonoidis nigra darwini 
** Chelonoidis nigra denticulata
** Chelonoidis nigra duncanensis
** Chelonoidis nigra hoodensis
** Chelonoidis nigra porteri
** Chelonoidis nigra vicina

==קישורים חיצוניים==

קטגוריה:בעלי חיים שתוארו ב-1835
קטגוריה:טקסונים שתוארו בידי לאופולד פיטזינגר
קטגוריה:צבים יבשתיים
גאורג השני, נסיך ולדק ופירמונט

גאורג השני, נסיך ולדק ופירמונט (; 20 בספטמבר 1789 - 15 במאי 1845), היה נסיך ולדק ופירמונט בין השנים 1813–1845.

== ביוגרפיה ==
גאורג השני נולד ב-20 בספטמבר 1789 בוייל אם ריין לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג.

בשנת 1813 מת אביו גאורג הראשון, נסיך ולדק ופירמונט, וגאורג השני עלה לשלטון במקומו. זמן קצר לאחר עלותו לשלטון נטש גאורג את בריתו עם נפוליאון, ושלח את צבאו להילחם לצד הקואליציה האנטי-צרפתית השישית. ב-28 בינואר 1814 העניק גאורג חוקה לנסיכות, ולפיה עיקר הכוח היה בידיו ופירמונט הפכה לחלק בנסיכות. בשנת 1815 צירף גאורג את הנסיכות לקונפדרציה הגרמנית, והידק את היחסים עם ממלכת פרוסיה. ב-19 באפריל 1816 נאלץ גאורג לתת חוקה חדשה לנסיכות, בעקבות התנגדויות ברחבי הנסיכות, ולפיה חזרה פירמונט להיות חלק נפרד בנסיכות, וכן העניקה לעם חלק בשלטון. בנוסף, גאורג הצליח בתקופה קצרה מעת עלותו בשלטון, לסלק את כל החובות שהיו לנסיכות מימי אביו ודודו.

ב-26 ביוני 1823 התחתן גאורג בשאומבורג עם אמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו 5 ילדים.

בשנת 1832 צירף גאורג את הנסיכות לאיחוד המכס הפרוסי, שהתרחב בהמשך לאיחוד המכס הגרמני, ובשנת 1842 יצר איחוד מטבעות עם פרוסיה.

ב-15 במאי 1845 מת גאורג השני, ובנו גאורג ויקטור, נסיך ולדק ופירמונט עלה לשלטון במקומו.

==משפחתו==
ב-26 ביוני 1823 התחתן גאורג השני עם אמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג, ממנה נולדו לו 5 ילדים:
* אוגוסטה, נסיכת ולדק ופירמונט (1824–1893), התחתנה עם אלפרד, נסיך שטולברג-שטולברג
* יוזף, נסיך ולדק ופירמונט (1825–1829)
* הרמינה, נסיכת ולדק ופירמונט (1827–1910), התחתנה עם אדולף הראשון, נסיך שאומבורג-ליפה
* גאורג ויקטור, נסיך ולדק ופירמונט (1831–1893)
* וולארד, נסיך ולדק ופירמונט (1833–1867)

==אילן יוחסין==

== קישורים חיצוניים ==

* [http://www.genealogics.org/getperson.php?personID=I00017424&tree=LEO גאורג השני, נסיך ולדק ופירמונט] 

{| class="wikitable" align="center" style="margin:auto;"
|-
| colspan="3" align="center"| גאורג השני, נסיך ולדק ופירמונט בית ולדק ופירמונט נולד:20 בספטמבר 1789 מת:15 במאי 1845
|-
| rowspan="1" align="center"| גאורג הראשון
| rowspan="1" align="center"| נסיכות ולדק ופירמונט 1813–1845
| rowspan="1" align="center"| גאורג ויקטור
|}

קטגוריה:נסיכים גרמנים
קטגוריה:גרמנים שנולדו ב-1789
קטגוריה:גרמנים שנפטרו ב-1845
יוסף רפאל עוזיאל

הרב יוסף רפאל עוזיאל (1829 – 1894) היה ראש ישיבה, שד"ר ואיש ציבור, ממייסדי שכונת אהל משה בירושלים, נשיא וראש ועד העדה הספרדית, ראש השוחטים ואב בית הדין של העדה בעיר.

== ביוגרפיה ==
נולד בירושלים בשנת 1829 (ה'תקפ"ט) לרב יצחק חיים עוזיאל, בן למשפחת רבנים שמוצאה בספרד ולדונה בדהב מסלוניקי, בת למשפחה שמוצאה מסרגוסה שבספרד.

בשנת 1851 (ה'תרי"א) נסע יחד עם אביו כשד"ר בשליחות כוללות הספרדים בירושלים לערי טורקיה, וחזר לירושלים בשנת 1852 (ה'תרי"ב). בשנת 1859 (ה'תרי"ט) יצא שוב כשד"ר בשליחות כוללות העיר לערי עיראק, ולאחר ששב משליחותו התיישב בירושלים, והתמסר לפעילות ציבורית.

התחתן עם רבקה בתו של הרב נסים שמואל יהודה ארוואץ, מדייני ירושלים. לפרנסתו עבד כראש השוחטים של העדה הספרדית בעיר, וכל ספק בשחיטה ובטרפות הופנה אליו להכרעה. במקביל שימש כחבר בית הדין של העדה בעיר לצד הרב יוסף יהושע קאריו והרב חיים נסים ברוך. בהמשך כיהן כנשיא וכאב בית הדין.

שימש כנשיא וראש ועד העדה הספרדית בעיר, תרם רבות לייסוד שכונת אהל משה בעיר, ועמד בראש ישיבת "פיריירה" שייסדה משפחת עשירים מצרפת.

בביתו גידל יתומים רבים, שימש להם כאפוטרופוס, וסייע רבות בניהול רכושם. ביניהם הרב יצחק בדהב שהיה בן דודו, והרב יוסף מרדכי הלוי.

בחייו שיכל שני בנים. בנו משה יהודה נפטר בחייו, בלידת בנו יחזקאל נפטרה אשתו הראשונה, ובגיל 13 נפטר גם הבן. בסוף ימיו נישא בשנית לשרה בת הרב משה חזן, ויחד נולדו להם בנים ובנות נוספים.

הלך לעולמו ב-19 באפריל 1894 (י"ג בניסן ה'תרנ"ד) לאחר מחלה, ונקבר בהר הזיתים.

אחיו היה הרב משה יהודה עוזיאל ("בכור עוזיאל") שנמנה עם רבני ירושלים, ונפטר בעודו צעיר בי"ב בשבט ה'תרי"ב. חידושיו פורסמו בספר "איש צעיר" של הרב יוסף רפאל.

בנו הגדול מנישואיו השניים היה הרב בן ציון מאיר חי עוזיאל, ובנו נסים עוזיאל היה מנהל בנק "אנגלו פלשתינה" (לימים בנק לאומי") ביפו ובדרום תל אביב, נשיא לשכת הבונים החופשיים "מוריה" בעיר, חבר ברוטרי ביפו ובהתאחדות בני היישוב בא"י.

אחד מתלמידיו היה הרב שמואל בנימין בכר, נשיא בית הדין הרבני של בולגריה.

== חיבורו ==
* איש צעיר - דרושים, ירושלים ה'תרל"ה

== אילן יוחסין ==

== קישורים חיצוניים ==
* [http://www.hebrewbooks.org/pdfpager.aspx?req=36674&hilite=9cd66dff-b79c-4e06-ba5d-7e9b29f60adf&st=%D7%99%D7%95%D7%A1%D7%A3+%D7%A8%D7%A4%D7%90%D7%9C+%D7%A2%D7%95%D7%96%D7%99%D7%90%D7%9C משפחת עוזיאל בירושלים], בספר זיכרון לחובבים הראשונים, באתר HebrewBooks
* 
* 

== הערות שוליים ==

קטגוריה:ראשי ישיבה ספרדיים
קטגוריה:שד"רים
קטגוריה:רבנים ספרדיים ארץ-ישראלים
קטגוריה:ירושלים: רבנים
קטגוריה:ירושלים: אישים
קטגוריה:יהודים הקבורים בהר הזיתים: חלקת הספרדים
קטגוריה:אנשי היישוב הוותיק ילידי ארץ ישראל
קטגוריה:אנשי ועד העדה הספרדית בישראל
יוסף רפאל
קטגוריה:ארץ-ישראלים שנולדו ב-1829
קטגוריה:ארץ-ישראלים שנפטרו ב-1894
קטגוריה:אנשי היישוב הוותיק ילידי ארץ ישראל במאה ה-19
גאורג הראשון, נסיך ולדק ופירמונט

גאורג הראשון, נסיך ולדק ופירמונט (; 6 במאי 1747 - 9 בספטמבר 1813), היה נסיך ולדק ופירמונט בין השנים 1812–1813.

== ביוגרפיה ==
גאורג הראשון נולד ב-6 במאי 1747 בארולזן לקרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה מנסאו-זארבריקן.

בשנת 1763 מת אביו קרל אוגוסט, נסיך ולדק ופירמונט, ואחיו פרידריך קרל אוגוסט, נסיך ולדק ופירמונט עלה לשלטון במקומו. ב-12 בספטמבר 1784 התחתן גאורג באוטרוויש עם אוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג, ממנה נולדו לו 13 ילדים.

בשנת 1805 קיבל גאורג מאחיו פרידריך קרל אוגוסט את נסיכות פירמונט, ובשנת 1807 הצטרפה הנסיכות לקונפדרציה של הריין. בשנת 1812 מת אחיו פרידריך קרל אוגוסט, וגאורג עלה לשלטון במקומו, ואיחד בחזרה את שתי הנסיכויות.

ב-9 בספטמבר 1813 מת גאורג הראשון, ובנו גאורג השני, נסיך ולדק ופירמונט עלה לשלטון במקומו.

==משפחתו==
ב-12 בספטמבר 1784 התחתן גאורג עם אוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג, ממנה נולדו לו 13 ילדים:
* כריסטיאנה, נסיכת ולדק ופירמונט (1787–1805)
* קרל, נסיך ולדק ופירמונט (1788–1795)
* גאורג השני, נסיך ולדק ופירמונט (1789–1845)
* פרידריך, נסיך ולדק ופירמונט (1790–1828)
* כריסטיאן, נסיך ולדק ופירמונט (1792–1795)
* אוגוסטה, נסיכת ולדק ופירמונט (1793–1794)
* יוהאן, נסיך ולדק ופירמונט (1794–1814)
* אידה, נסיכת ולדק ופירמונט (1796–1869), התחתנה עם גאורג וילהלם, נסיך שאומבורג-ליפה
* וולארד, נסיך ולדק ופירמונט (1798–1821)
* מתילדה, נסיכת ולדק ופירמונט (1801–1825), התחתנה עם אויגן, דוכס וירטמברג
* קרל כריסטיאן, נסיך ולדק ופירמונט (1803–1846)
* קרולינה, נסיכת ולדק ופירמונט (1804–1806)
* הרמן, נסיך ולדק ופירמונט (1809–1876)

==אילן יוחסין==

== קישורים חיצוניים ==

* [http://www.genealogics.org/getperson.php?personID=I00017411&tree=LEO גאורג הראשון, נסיך ולדק ופירמונט] 

{| class="wikitable" align="center" style="margin:auto;"
|-
| colspan="3" align="center"| גאורג הראשון, נסיך ולדק ופירמונט בית ולדק ופירמונט נולד:6 במאי 1747 מת:9 בספטמבר 1813
|-
| rowspan="1" align="center"| פרידריך קרל אוגוסט
| rowspan="1" align="center"| נסיכות ולדק ופירמונט 1812–1813
| rowspan="1" align="center"| גאורג השני
|}

קטגוריה:נסיכים גרמנים
קטגוריה:גרמנים שנולדו ב-1747
קטגוריה:גרמנים שנפטרו ב-1813
ג'יימס וורד-פראוס

ג'יימס וורד-פראוס (באנגלית: James Ward-Prowse; נולד ב-1 בנובמבר 1994) הוא כדורגלן אנגלי המשחק בנוטינגהאם פורסט ובנבחרת אנגליה בעמדת הקשר.

==קריירת מועדונים==
=== סאות'המפטון ===
וורד-פראוס נולד בעיר סאות'המפטון למשפחה של אוהדי הקבוצה המקומית. בגיל שמונה הצטרף לקבוצת הילדים של סאות'המפטון. באוקטובר ערך את הופעת הבכורה שלו בקבוצה הבוגרת במשחק מול קריסטל פאלאס, במסגרת גביע הליגה האנגלי. ב-7 בינואר 2012 הבקיע את שער הבכורה שלו בקריירה בניצחון 1–2 נגד קובנטרי סיטי במסגרת הסיבוב הרביעי של גביע ה-FA. במאי חתם על חוזה מקצועי בקבוצה ביחד עם עוד שלושה שחקני נוער נוספים: ג'ק סטפנס, לוק שו וקאלום צ'יימברס.

ב-19 באוגוסט 2012 ערך את הופעת הבכורה שלו בפרמייר ליג בהפסד 2–3 למנצ'סטר סיטי במחזור הפתיחה של העונה. בנובמבר חתם על חוזה לחמש שנים במועדון. בעונת מונה מאוריסיו פוצ'טינו לאימון סאות'המפטון. תחת פוצ'טינו הוא זכה ליותר הזדמנויות ורשם עד סיום העונה 34 משחקי ליגה. ב-20 בספטמבר 2014 שבר את רגלו במשחק הליגה נגד סוונסי סיטי ונעדר כחודשיים וחצי מהמגרשים.

בינואר חתם על חוזה חדש לחמש וחצי שנים בסאות'המפטון. ב-11 באפריל 2015 הבקיע את שער הליגה הראשון שלו בניצחון 0–2 נגד האל סיטי. ב-2 במאי 2015 הורחק לראשונה בקריירה לאחר עבירה על ג'רמיין דפו, שחקנה של סנדרלנד. ז'ורדי גומס הבקיע את שער הניצחון עבור סנדרלנד מאותה עבירה.

ב-3 באוקטובר 2015 רשם את הופעתו ה-100 בפרמייר ליג במדי סאות'המפטון והפך לכדורגלן הרביעי בהיסטוריה שעושה זאת. ב-16 בינואר 2016 הבקיע צמד בניצחון 0–3 נגד וסט ברומיץ' אלביון. ב-13 במאי 2016 חתם לשש שנים במועדון.

=== ווסטהאם יונייטד ===
ב-14 באוגוסט חתם לשלוש שנים בווסטהאם יונייטד<ref></ref>. ערך את הופעת הבכורה שלו ב-20 באוגוסט נגד צ'לסי ובישל פעמיים בניצחון 1–3. משחק אחד לאחר מכן המשיך עם הכושר הטוב כשכבש נגד ברייטון בניצחון 1–3.

ב- 30 באוגוסט 2024 הושאל לנוטינגהאם פורסט לעונה אחת.

==קריירה בינלאומית==
וורד-פראוס שיחק בכל הנבחרות הצעירות של אנגליה. ב-16 במרץ 2017 זומן לראשונה לסגל הנבחרת הבוגרת לקראת משחק ידידות נגד והמשחק נגד במסגרת מוקדמות מונדיאל 2018.

ב-23 במרץ 2017 ערך את הופעת הבכורה שלו בנבחרת בהפסד 0–1 לגרמניה. ב-25 במרץ 2021 כבש שער בכורה בניצחון 0–5 על סן מרינו.

==קישורים חיצוניים==

* 

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני סאות'המפטון
קטגוריה:כדורגלני וסטהאם יונייטד
קטגוריה:סאות'המפטון: כדורגלנים
קטגוריה:כדורגלני נבחרת אנגליה
קטגוריה:בריטים שנולדו ב-1994
אידה, נסיכת ולדק ופירמונט

אידה, נסיכת ולדק ופירמונט (; 26 בספטמבר 1796 - 12 באפריל 1869), הייתה בתו של גאורג הראשון, נסיך ולדק ופירמונט ואשתו של גאורג וילהלם, נסיך שאומבורג-ליפה.

== ביוגרפיה ==
אידה נולדה ב-26 בספטמבר 1796 ברהודן לגאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן, בתם של אוגוסט השני, נסיך שוורצבורג-זונדרסהאוזן וכריסטינה, נסיכת אנהלט-ברנבורג.

ב-23 ביוני 1816 התחתנה אידה עם גאורג וילהלם, נסיך שאומבורג-ליפה, ממנו נולדו לה 9 ילדים. בשנת 1860 מת בעלה גאורג וילהלם, נסיך שאומבורג-ליפה, ובנה אדולף הראשון, נסיך שאומבורג-ליפה עלה לשלטון במקומו, וב-12 באפריל 1869 מתה אידה בזמן שהותה בצרפת.

==משפחתה==
ב-23 ביוני 1816 התחתנה אידה עם גאורג וילהלם, נסיך שאומבורג-ליפה, ממנו נולדו לה 9 ילדים:
* אדולף הראשון, נסיך שאומבורג-ליפה (1817–1893), התחתן עם הרמינה, נסיכת ולדק ופירמונט
* מתילדה, נסיכת שאומבורג-ליפה (1818–1891), התחתנה עם אויגן, דוכס וירטמברג
* אדלהייד, נסיכת שאומבורג-ליפה (1821–1899), התחתנה עם פרידריך, דוכס שלזוויג-הולשטיין-זונדרבורג-גליקסבורג
* ארנסט, נסיך שאומבורג-ליפה (1822–1831)
* אידה, נסיכת שאומבורג-ליפה (1824–1894)
* אמה, נסיכת שאומבורג-ליפה (1827–1828)
* וילהלם, נסיך שאומבורג-ליפה (1834–1906), התחתנה עם בטילדיס, נסיכת אנהלט-דסאו
* הרמן, נסיך שאומבורג-ליפה (1839)
* אליזבת, נסיכת שאומבורג-ליפה (1841–1926), התחתנה עם וילהלם, נסיך הנאו והורוביץ

==אילן יוחסין==

== קישורים חיצוניים ==

* [http://thepeerage.com/p10897.htm#i108961 אידה, נסיכת ולדק ופירמונט] 

==הערות שוליים==

קטגוריה:נסיכות גרמניות
קטגוריה:ילידות 1796
קטגוריה:נפטרות ב-1869
דייבי קלאסן

דייבי קלאסן (בהולנדית: Davy Klaassen; נולד ב-21 בפברואר 1993) הוא כדורגלן הולנדי המשחק באינטר מילאנו ובנבחרת הולנד בעמדת הקשר המרכזי.

==קריירת מועדונים==
קלאסן התחיל את הקריירה שלו בכדורגל בקבוצות כדורגל מקומיות ובגיל 11 הצטרף לאקדמיה של אייאקס. ב-22 בנובמבר 2011 ערך קלאסן את הופעת הבכורה שלו בתיקו 0-0 נגד אולימפיק ליון במסגרת שלב הבתים של ליגת האלופות. 5 ימים לאחר מכן ערך קלאסן את הופעת הבכורה שלו בליגה במשחק נגד ניימכן כאשר נכנס כמחליף בדקה ה-81. 43 שניות לאחר שנכנס כמחליף כבש קלאסן את שער הבכורה שלו בקריירה. המשחק נגמר בניצחון 0–3 של אייאקס.

את עונת התחיל קלאסן בצעירי אייאקס מהליגה ההולנדית השנייה, אך עד מהרה הפך לשחקן הרכב בקבוצה הראשונה של המועדון. ב-7 בדצמבר 2013 הבקיע שלושער בניצחון 0–4 על נאק ברדה. בקיץ מונה קלאסן לקפטן לאחר עזיבתו של ניקלאס מויסאנדר. הוא הוביל את קבוצתו כקפטן לגמר הליגה האירופית 2017, בו נוצחה אייאקס 0–2 על ידי מנצ'סטר יונייטד.

ב-15 ביוני 2017 חתם באברטון מהפרמייר ליג תמורת 23.6 מיליון פאונד. ב-27 ביולי ערך את הופעתו הבכורה בקבוצה בניצחון 0–1 על מ.פ.ק. רוז'ומברוק הסלובקית במוקדמות הליגה האירופית. בעונתו היחידה בקבוצה קלאסן ערך 7 הופעות ליגה.

ב-27 ביולי 2018 חתם בורדר ברמן לארבע שנים תמורת 13.5 מיליון אירו.

ב-5 באוקטובר 2020 חזר לאייאקס תמורת 11 מיליון אירו וחתם במועדון עד 2024.

ב-1 בספטמבר 2023 חתם לשנתיים באינטר מילאנו.

==קריירה בינלאומית==
ב-5 במרץ 2014 ערך קלאסן את הופעת הבכורה שלו בנבחרת הולנד במשחק ידידות נגד שנערך בסטאד דה פרנס, בו הפסידה הולנד 0–2. משחק זה הפך את קלאסן לכדורגלן ה-100 שרושם דקות בנבחרת הולנד בזמן שהוא משחק באייאקס.

ב-31 במרץ 2015 הבקיע קלאסן את שער הבכורה שלו בנבחרת בניצחון 0–2 על נבחרת ספרד.

נכלל בסגל נבחרת הולנד בטורניר מונדיאל 2022, וכבש את השער השני בניצחון על סנגל.

==תארים==
;אייאקס
*ליגת העל ההולנדית: , , , 2020/2021, 2021/2022
*מגן יוהאן קרויף: 
*הגביע ההולנדי: 2020/2021

; אינטר מילאנו

* אליפות: 2023/2024
;אישיים
*כישרון העתיד באייאקס: 
*ספורטאי השנה של הילוורסום: 
*כישרון העונה באייאקס: 
*כישרון השנה בהולנד: 
*כדורגלן השנה בהולנד: 

==קישורים חיצוניים==

==הערות שוליים==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני אייאקס
קטגוריה:כדורגלני אברטון
קטגוריה:כדורגלני ורדר ברמן
קטגוריה:כדורגלני אינטר מילאנו
קטגוריה:כדורגלני נבחרת הולנד
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים הולנדים באנגליה
קטגוריה:ספורטאים הולנדים בגרמניה
קטגוריה:ספורטאים הולנדים באיטליה
קטגוריה:הולנדים שנולדו ב-1993
הרמינה, נסיכת ולדק ופירמונט

הרמינה, נסיכת ולדק ופירמונט (; 29 בספטמבר 1827 - 16 בפברואר 1910), הייתה בתו של גאורג השני, נסיך ולדק ופירמונט ואשתו של אדולף הראשון, נסיך שאומבורג-ליפה.

== ביוגרפיה ==
אידה נולדה ב-29 בספטמבר 1827 בארולזן לגאורג השני, נסיך ולדק ופירמונט ואמה, נסיכת אנהלט-ברנבורג-שאומבורג-הוים, בתם של ויקטור השני, נסיך אנהלט-ברנבורג-שאומבורג-הוים ואמליה, נסיכת נסאו-ויילבורג.

ב-25 באוקטובר 1844 התחתנה הרמינה עם בן דודה אדולף, נסיך הכתר של שאומבורג-ליפה, ממנו נולדו לה 8 ילדים. בשנת 1860 מת חמיה גאורג וילהלם, נסיך שאומבורג-ליפה, ובעלה אדולף הראשון, נסיך שאומבורג-ליפה עלה לשלטון במקומו. בשנת 1866 הצטרפה נסיכות שאומבורג-ליפה בראשות בעלה אדולף לאוסטריה במלחמת אוסטריה–פרוסיה, אך לאחר תבוסת האוסטרים הצטרף אדולף בשנת 1867 לקונפדרציה הצפון-גרמנית. בשנת 1870 לחמו כוחות הנסיכות בראשות אדולף לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. בשנת 1893 מת בעלה אדולף, ובנה גאורג, נסיך שאומבורג-ליפה עלה לשלטון במקומו, וב-16 בפברואר 1910 מתה הרמינה בביתה בביקבורג.

==משפחתה==
ב-25 באוקטובר 1844 התחתנה הרמינה עם בן דודה אדולף הראשון, נסיך שאומבורג-ליפה, ממנו נולדו לה 8 ילדים:
* הרמינה, נסיכת שאומבורג-ליפה (1845–1930), התחתנה עם מקסימיליאן, דוכס וירטמברג
* גאורג, נסיך שאומבורג-ליפה (1846–1911), התחתן עם מריה אנה, נסיכת סקסוניה-אלטנבורג
* הרמן, נסיך שאומבורג-ליפה (1848–1928)
* אמה, נסיכת שאומבורג-ליפה (1850–1855)
* אידה, נסיכת שאומבורג-ליפה (1852–1891), התחתנה עם היינריך העשרים ושניים, נסיך רויס-גרייץ
* אוטו, נסיך שאומבורג-ליפה (1854–1935), התחתן עם אנה פון קופן
* אדולף, נסיך שאומבורג-ליפה (1859–1916), התחתן עם ויקטוריה, נסיכת פרוסיה
* אמה, נסיכת שאומבורג-ליפה (1865–1868)

==אילן יוחסין==

== קישורים חיצוניים ==

* [http://www.genealogics.org/getperson.php?personID=I00017457&tree=LEO הרמינה, נסיכת ולדק ופירמונט] 
* 

קטגוריה:ילידות 1827
קטגוריה:נסיכות גרמניות
קטגוריה:נפטרות ב-1910
לילה טוב עם אסף הראל

לילה טוב עם אסף הראל הייתה תוכנית טלוויזיה סאטירית יומית/חצי-שבועית בהנחיית אסף הראל שעונתה הראשונה שודרה החל מינואר ועד יולי 2016 בערוץ 10, ועונתה השנייה שודרה מנובמבר 2016 ועד פברואר 2017.
== הפקה ==
התוכנית הייתה תוכנית סאטירה לילית למבוגרים אשר שודרה בכל יום בחצות. התוכנית הייתה מבוססת על פורמט לייט נייט המקובל ברחבי העולם שבו המנחה מקריא מונולוג פתיחה בן מספר דקות בשידור חי ולאחר מכן משודרים מספר מערכונים מוקלטים. בהמשך התוכנית היו כמה פינות, העוסקות במגוון נושאים קומיים. באחת הפינות הופיע באופן קבוע הקומיקאי אורי גוטליב ובפינות אחרות הופיעו קומיקאים אחרים אשר גם כתבו את החומר בעצמם.

התוכנית בולטת בפרובוקציות הרבות שביצע המנחה ובהן התייחסות רבה לכיבוש, הטרדה מינית וגזענות.

פן מקורי של התוכנית הוא השתתפות הכותבים כשחקנים במערכונים וכן הזמנת אורח אמיתי לאולפן בכל תוכנית. בין הכותבים והמשתתפים בתוכנית נמנו: טל טירנגל, רות אלבז, ישי שלמון, אסף קפלנסקי, לאה לב, אורי גוטליב, גיה באר גורביץ', לירון וייסמן, עמית הרשקוביץ, גיא אדלר, ליאור אמסטרדמסקי, אמיר גליקמן, קארין כהן ועוד.

מיד עם עלייתה לאוויר קיבלה התוכנית ביקורות טובות מכתבי הטלוויזיה ותגובות זועמות מקהל הצופים.

ביולי 2016 החלו נגד התוכנית שני הליכי הפרה בהרשות השנייה לטלוויזיה ורדיו. פעם אחת בשל העלבה של ראש הממשלה בנימין נתניהו ופעם אחרת בשל העלבה של אחיו המנוח יוני נתניהו. בשל כך התוכנית סיימה את העונה הראשונה בטרם הזמן המתוכנן וירדה מן המסך למשך ארבעה חודשים עד נובמבר 2016. אז עלתה עונה שנייה של התוכנית במתכונת של שידור דו שבועי בכל יום ראשון ורביעי בשעה 22:00 בערוץ 10 ובגרסה מעט מרוככת ופחות נשכנית, עד אשר ירדה סופית מן המסך בפברואר 2017, הפעם עקב רייטינג נמוך. את מונולוג הפתיחה של תוכנית הסיום ניצל אסף הראל על מנת להעביר ביקורת נוקבת על מדיניות ישראל ברצועת עזה, העונש שהוטל על אלאור אזריה ואת יחס ארגוני הימין לעמותות השמאל - מה שגרר תגובות זועמות בישראל ותגובות אוהדות ברחבי העולם.

==קישורים חיצוניים==

* [https://web.archive.org/web/20170806201630/http://10tv.nana10.co.il/Category/?CategoryID=600416 לילה טוב עם אסף הראל: פרקים מלאים], באתר ערוץ 10

== הערות שוליים ==

קטגוריה:תוכניות טלוויזיה סאטיריות ישראליות
קטגוריה:ערוץ עשר: תוכניות וסדרות